# Botia almorhae

Botia almorhae és una espècie de peix de la família dels cobítids i de l'ordre dels cipriniformes. És un peix d'aigua dolça, demersal i de clima tropical, el qual viu als rierols de substrat rocallós o de grava del Pakistan, l'Índia (Bihar, Rajasthan, Uttarakhand i Uttar Pradesh), el Nepal (els rius Petit Gandak i Gran Gandak), Bangladesh i Myanmar. Hom creu que és una espècie migratòria, ja que els joves es troben a altituds baixes i els adults a les altes.

## Morfologia

Té el cos fusiforme, de 15,5 cm de llargària màxima, de color beix clar amb el ventre blanc, sense escates, allargat, hidrodinàmic, comprimit lateralment i amb la part inferior plana. Té quatre barbetes sensorials a la boca (les inferiors molt petites). Posseeix una espina de dues puntes en posició obliqua a sota dels ulls, la qual és emprada com a defensa (per això, cal anar amb compte a l'hora de manipular-lo). Té un creixement bastant lent: Triga al voltant de 7 anys per arribar als sis o set centímetres de longitud. Presenta dimorfisme sexual: les femelles són més grosses que els mascles (poden arribar a ésser extremadament grasses quan són plenes d'ous) i els mascles presenten un enrogiment al voltant de les barbetes sensorials i de la boca.

## Ecologia

Es nodreix de cucs, larves, crustacis, matèria vegetal i caragols. És ovípar i no hi ha constància que s'hagi reproduït en captivitat. Les seues principals amenaces són la desforestació, la sedimentació, l'extracció d'àrids, la seua captura amb destinació al comerç internacional de peixos d'aquari i les explotacions mineres (pedreres, sobretot). És inofensiu per als humans, té una longevitat de més de 20 anys i no acostuma a forma grups amb altres espècies del gènere Botia. És un peix territorial, el qual crea el seu territori verticalment des del fons fins a la superfície i el defensa individualment emprant el cruiximent de les seues mandíbules.

## Referències

* 1 2 Gray, J. E., 1831.. Zoological Miscellany 1831: 7–9 «Description of twelve new genera of fish, discovered by Gen. Hardwicke, in India, the greater part in the British Museum». Arxivat de l'original el 2016-03-03. [Consulta: 26 agost 2012].
* ↑ Catalogue of Life Arxivat 2021-05-21 a Wayback Machine. (anglès)
* ↑ The Taxonomicon (anglès)
* ↑ Shrestha, T.K., 1990. Rare fishes of Himalayan waters of Nepal. J. Fish Biol. 37 (Suppl. A): 213-216.
* ↑ Mirza, M. R., 2002. Checklist of freshwater fishes of Pakistan. Department of Zoology, Government College University, Lahore, el Pakistan.
* ↑ Kapoor, D., R. Dayal i A.G. Ponniah, 2002. Fish biodiversity of India. National Bureau of Fish Genetic Resources, Lucknow, l'Índia. 775 p.
* ↑ Shrestha, T.K., 2008. Ichthyology of Nepal: a study of fishes of the Himalayan waters. Katmandú: Himalayan Ecosphere, 388 p., (104) p. of plates: col. ill., col. maps; 23 cm.
* ↑ Loaches Online (anglès)
* 1 2 UICN (anglès)
* 1 2 3 FishBase (anglès)
* ↑ GBIF (anglès)
* 1 2 El alquimista de los acuarios Arxivat 2012-05-25 a Wayback Machine. (castellà)
* ↑ AcuarioAdictos (castellà)
* ↑ Aquanovel Arxivat 2012-07-16 a Wayback Machine. (castellà)

## Enllaços externs

* BioLib (anglès)
* AQUATAB (txec)
* ION (anglès)
* YouTube (anglès)